Ba datse iyakokin Najeriya ba ne mafita, gina masana'antu shine abin yi - Inji Okorocha - Premium Times Hausa
You are at:Home»Labarai»Ba datse iyakokin Najeriya ba ne mafita, gina masana’antu shine abin yi – Inji Okorocha
Ba datse iyakokin Najeriya ba ne mafita, gina masana’antu shine abin yi – Inji Okorocha
Bi Mohammed Lere a kan	 November 4, 2019 Labarai
Tsohon gwamnan jihar Imo sanata Rochas Okorocha ya bayyana cewa a na shi ganin ba datse iyakokin Najeriya bane mafita idan har ana so abunkasa tattalin arzikin kasa da samarwa matasa aikin yi.
” Idan kuka duba, iyakokin da aka datse guda nawa ne? Ina so ku sani akwai sama da iyakoki 3000 da ke zagaye da Najeriya tun daga kasashen Benin, Kamaru, Nijar, Togo, Ghana, chadi da Nijar. Dazukan Allah-ta’ala ne da za iya yankowa a shigo kasar nan ta ko-ina.
Okorocha ya kara da cewa duk da yana goyon bayan mai da hankali da aka yi wajen ganin an bunkasa musamman noman abinci a cikin gida Najeriya , hakan ba shine zai sa wai a kubuta daga wannan mastsala da ake fama da ba.
” Sai an sama wa matasa ayyukan yi ta hanyar kafa masana’antu da zasu samu aikin yi shine mafita a ganina. Tun daga Sokoto zuwa Kano, Legas, Owerri, Ogun da Ondo idan ka zazzagaya, duk inda ka ga hayaki na bulbulowa to kada ka dauka wai masana’anta ce. Hayakin girki ne fa kawai. Ko ana girka farfesu, ko gasa kifi ko kuma ana dafa hadaddiyar dafadukan shinkafa da wake.
Bayannan da ya ke magan game da rikice-rikicen da ya dabaibaye jam’iyyar APC, Okorocha ya ce idan ba sake lale aka yi ba tabbas APC da Buhari za ta tafi a 2023.
KARANTA: Buhari na sauka a 2023, APC ta gama yawo – Okorocha
KARANTA: An rika kira na ‘Inyamirin Hausawa’ a kasar Igbo saboda APC amma yanzu nine abokin gaban Jam’iyyar